OpenLLM-France/wikimedia huggingface dataset:
# Juan Jose Makazaga

Juan Jose Makazaga Mendiburu (Altza, Donostia, 1887 – Errenteria, 1963), Donostiako Altza auzoan jaio zen, eta nahiz eta bertsolaria ez izan, bertsolaritzaren inguruan lan handia egin zuen.

## Biografia laburra

Inprimatzailea izan zen lanbidez, lehenik Ordizian eta 1926tik aurrera Errenterian. Errenteriako Makazaga moldiztegiko nagusia zen. Kanta paperez gain, "bertso-berri"z osatutako sortak ere kaleratu zituen. Garaiko bertsolari askoren lanak bere kabuz inprimarazi zituen, jatorrizko testua errespetatuz.
1931 eta 1932 bitartean hiru orriko bertso aldizkaria argitaratu zuen astero, 14 hilabetetan zehar, "Bertsolariya" izenekoa. Bertsolariyak autore zahar eta berrien bertsoak zekartzan, Hegoaldekoak gehienbat, baina Iparraldekoak ere bai. Azkenean, 330 orrialdeko liburu bilakatu zen.

## Lanak

* Xenpelar'en bertsuak
* Bilintx'en bertsuak
* Txirrita'ren testamentua
* Euskal Erriko kanta zarrak (hiru liburukitan banatuta)

## Erreferentziak

* 1 2 Xenpelar Dokumentazio Zentroa-Bertsozale Elkartea. «Juan Jose Makazaga - Biografiak - BDB. Bertsolaritza Datubasea» bdb.bertsozale.eus (Noiz kontsultatua: 2022-05-02).

## Kanpo estekak

* Datuak: Q12261008
# Juan Jose Irazusta

Juan Jose Irazusta Mitxelena (Hondarribia, Gipuzkoa, 1901eko apirilaren 25a - ibidem, 2001eko urtarrilaren 12a) gipuzkoar idazlea izan zen.

## Biografia

Irungo La Sallen egin zituen lehen mailako ikasketak. Argentinara ihes egin zuen Afrikako Gerrara ez joatearren. Patagonian eta panpetan ibili zen artzain. 1931n itzuli zen Euskal Herrira, eta Errenteriako esmalterian lan egin zuen. 1980an Nork bere bidea eleberri autobiografikoa argitaratu zuen Auspoa bilduman.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auñamendi Eusko Entziklopedia. Juan José Irazusta. .
* Datuak: Q12261006
# Juan Jose Lete Oregi

Juan Jose Lete Oregi (Osintxu, Bergara, Gipuzkoa, 1882ko ekainaren 23a - Deba, Gipuzkoa, 1955eko martxoaren 25a) Gipuzkoako antzerki-idazlea izan zen.

## Biografia

Juan Jose Lete Bergarako Osintxu auzoan jaio zen, 1882ko ekainaren 23an. Ezkonduta, Soraluzera joan zen bizitzera non Industria lantegi bateko arduraduna izan zen. Gipuzkoarra aldizkarian idatzi zituen ipuin batzuk. Soraluzeko Batzokiaren antzerki taldea eraman zuen. Gutxienez bi antzerki-lan idatzi zituen: Gurutzepe (1921) eta Itxastarra, biak galduta. Emaztea eta alabekin Iparraldean egon zen erbesteratura 1942 arte. Bitartean bere bi seme frontean zeuden eta bat frankistek fusilatu zuten. Bueltan Letetarrak Debara joan ziren bizitzera. 1955an hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Juan Jose Lete Oregi
* Datuak: Q12261005
# Julian Cuencakoa

    Artikulu hau Cuencako gotzain eta santuari buruzkoa da; beste esanahietarako, ikus «San Julian (argipena)».
San Julian Cuencakoa (Burgos, 1128 – Cuenca, 1208) Eliza katolikoaren santua da. Teologian eta filosofian doktore lortu zuen Palentziako Unibertsitatean, eta han irakasle izan zen, Cuencako elizbarrutiko bigarren gotzaina izendatu zuten arte (1198 – 1208).

## Hagiografia

Herri kondairak eta hagiografiek mirariak egozten dizkiote. Kontatzen du Joakin Lizarragak bere Sanduen bizitzetan.
| « | Bein etorririk anitz pobre, manatu zio limosneroari eman zezotela zerbait gari. Ark zio, etzela pikorrik ere. Sanduak, beira zazu ongi, eztoazin utsik pobreok. oan ta aurkitu zue graneroa beterik garis. Berze bein etzelarik ogirik Kuenkan, ta ezin aurki nion, jarri ze bere orazioan sandua, eta bitarteo ellegatu zire atarian anitz abre karaturik, nork kidatu gabe, ta pagatu nai arik, etzire agertu. Manatu zio bere mutil bati, bere gisako liberal zenari, erreparti zezala: eta ark egin zue ain gogotik, ezi nekearen utses iltze, ta beneratzen da sandutako Burgosen. Peste denbora batez sanduak bere orazioaren birtutez logratu zue erremedioa. | » |
| Joakin Lizarraga, 1793. ||
Heriotza ere mirarizkoa izan zuen, istorio horien arabera. Hiltzear zela bisioa izan zuen zeinean Andre Mariak berak erramu bat luzatu zion birjintasuna gordetzeagatik sari gisa. Hil zen eta lurperatu zuten Cuencan, baina bere hilobiaren berri galdurik, 310 urteren buruan berraurkitu zuten, gorpua ustelgabe, eta "aldakan palma errama bat berde freskoa".

## Erreferentziak

* 1 2 «Joakin Lizarraga: Sanduen bizitzak» klasikoak.armiarma.eus (Noiz kontsultatua: 2021-08-25).

## Kanpo estekak

* Datuak: Q1395103
* Multimedia: Saint Julian of Cuenca / Q1395103
# Julian Dean

Julian Dean (Waihi, 1975eko urtarrilaren 28a), Zeelanda Berriko txirrindulari ohia da, profesionala 1996tik 2012ra. Bere herrialdeko txapelduna izan zen.

## Palmaresa

1999
* Wellington Itzulia eta etapa bat
* Britainia Handiko Itzuliko bi etapa
2001
* Gaztela eta Leongo Itzuliko etapa bat
* First Union Classic
2002
* 10. Paris-Toursen
* 10. Munduko errepideko txapelketan
2003
* Franko-Belgikar Zirkuituko etapa bat
* Valoniako Tourra eta bi etapa
* Gaztela eta Leongo Itzuliko etapa bat
* 6. Paris-Toursen
2004
* 2. Britainia Handiko Itzulian
2005
* 7. Paris-Toursen
* 9. Munduko errepideko txapelketan
2007
* Zelanda Berriko errepideko txapelketa
2008
* Zelanda Berriko errepideko txapelketa
* Italiako Giroko etapa bat (taldekako erlojupekoa)
* 3. Irlandako Itzulian
2010
* 3. Zelanda Berriko errepideko txapelketan

## Sailkapen orokorra Itzuli handietan eta Munduko txapelketan

| Lasterketa | Lasterketa | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 |
| | Italiako Giroa | — | — | — | — | — | — | — | — | — | UT | — | 93. | UT | 136. | UT | — | — |
| | Frantziako Tourra | — | — | — | — | — | — | — | — | 127. | — | 126. | 107. | 107. | 121. | 157. | 145. | — |
| | Espainiako Vuelta | — | — | — | 112. | — | UT | — | KON | — | UT | — | — | — | 132. | UT | — | 158. |
| Munduko errepideko txapelketa | Munduko errepideko txapelketa | — | — | — | UT | — | — | 10. | — | — | 9. | — | — | 35. | — | 77. | 152. | UT |
—: ez zuen parte hartu UT: utzi, ez zuen amaitu KON: kontrolez kanpo

## Kanpo estekak

* Julian Dean - ProCyclingStats
* Datuak: Q463687
* Multimedia: Julian Dean / Q463687
# Julian Elorza Gorosabel

Julian Elorza Gorosabel (1935 - 2024ko martxoaren 24a) matematika irakasle izan zen 1955. urtetik erretiroa XX. mendearen amaieran hartu zuen arte. Hasieran Arrasateko Lanbide Heziketa Eskolan (gaur egun Mondragoeko Goi Eskola Politeknikoa) ibili zen eta gero Mondragon Unibertsitatean. Erretiroa hartu eta gero, hogei bat urte eman zituen oinarrizko matematika ariketak prestatzen. 2019an, 2.000 ariketa eta horiek ebazteko bideak argitara eman zituen Matemáticas básicas izenburupean. Liburuak hiru ale ditu, aritmetika, kalkulu eta geometriako ariketekin.

## Erreferentziak

* ↑ Euskal herritar horren aukera pertsonala da euskal abizen horiek Elorza formarekin idaztea. Izan ere, Euskaltzaindiak euskara batuan Elortza idatzi behar direla arautu du. Ikus Euskal Onomastikaren Datutegia.
* ↑ Diario Vasco 2024-3-25 (Noiz kontsultatua: 2024-6-15).
* ↑ «Julian Elorzak bere Matemática Básica liburua aurkeztu du - Mondragon Goi Eskola Politeknikoko albisteak - Mondragon Unibertsitatea» www.mondragon.edu (Noiz kontsultatua: 2019-11-08).
* ↑ «Julian Elorzaren “Matemáticas Básicas” liburuak salgai - Berriak - Mondragon Unibertsitatea» www.mondragon.edu (Noiz kontsultatua: 2019-11-08).

## Kanpo estekak

* Datuak: Q74015922
# Julian Buztintza

Julian Luis Bustintza Ubiritxaga (Bilbo, 1827ko abuztuaren 1a - Rosario, 1888ko ekainaren 12a) Argentinan lur-neurtzaile eta politikari ezaguna izan zen.

## Biografia

Bilbon jaioa, 1854an Argentinara emigratu zuen. Rosarion kokatu zen eta lur-neurtzaile bezala lan egin zuen. Aktibitate horretan prestigio handia lortu zuen; hau ikusteko datu bat emango dugu: “Bustintzako kana” luzera neurtzeko neurria onartu zen.Besteak beste, kana hauek ezagutzen ziren:
* Buztintzako kana: 0.84868 m
* Gaztelako kana: 0,836 m
* Argentinako kana: 0,866 m
* Rosarioko kana: 0,862 m
Urte haietan Rosariotik Cordobarako Ferrocarril Central Argentinoren trenbidea egiteko lurren neurriak hartu ziren, ondoren desjabetzeak egiteko. Helburu horrekin Bustintzak txosten sakona prestatu zuen.
Politikan, 1860an Rosarioko ordezko zinegotzi bezala aukeratu zuten. Urte haietan hiriak 10.000 biztanle inguru zituen bakarrik.
1868an Clodomira Larrechearekin ezkondu zen. Familia hau ere jatorri euskalduna zuen eta prestigio handia zeren eta Clodomira Pedro Tomás de Larrechearen (1776-1858) alaba baitzen, Santa Fe probintziako behin-behineko gobernadorea izan zena. Seme-alabarik ez zuten izan.
Bustintzak dirua egin zuen eta horri esker kolonizatzeko lurrak erosi zituen. Horrela, kolonia batzuk sortu zituen: Bustinza (1874) eta Santa Teresa (gaur egun Totoras barrutia) (1875). Geroago beste bi sortu zituen: Clodomira (1879), bere burua Pujato zena, eta Piamonte (1886). Baina 1870. hamarkadan krisialdi gogorra sortu zen eta horrek arazo ekonomikoak eragin zizkion.
1888ko ekainaren 12an hil zen. Haren gorpuzkinak Rosarioko El Salvador hilerrian daude. Bere ondare guztia emaztearentzat izan zen.

## Kanpo estekak

* Datuak: Q5956276
# Julian Elortza

    Beste esanahi batzuen berri izateko, ikus: «Julian Elorza Gorosabel»
Julian Elortza Aizpuru (Azpeitia, Gipuzkoa, 1879ko urtarrilaren 28a - Donostia, Gipuzkoa, 1964ko otsailaren 13a) gipuzkoar politikaria izan zen.

## Biografia

Karlista zen, eta Gipuzkoako diputatu izan zen 1911-1926 bitarteko urteetan. 1928an Eusko Ikaskuntzako lehendakari hautatu zuten Oñatiko biltzarrean. 1919-1924. urteetan, Gipuzkoako Foru Aldundiko diputatu nagusi izan zen. 1930ean Gipuzkoako diputatu nagusi hautatu zuten berriro.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261133
# Julian Gaiarre museo-etxea

Julian Gaiarre museo-etxea Nafarroako Erronkaribar haraneko Erronkari udalerrian dagoen museo bat da. Julian Gaiarre erronkariar opera abeslari ospetsuari buruzko museoa da eta antzina haren jaiotetxea egon zen lekuan dagoen gaur egungo eraikinean.

## Kokalekua

Erronkariko herrigunean dago, Arana kalean.

## Historia

1989an Julian Gaiarre Fundazioa sortu zen eta 1990ko urtarrilaren 2an museoa inauguratu zen, hain zuzen ere, Gaiarreren heriotzaren 100. urteurrenean. Fundazioaren egoitza eraikin berberan dago.

## Museoa

Museoa Julian Gaiarre Fundazioarena da (Fundazioa Gaiarreren familiak, Erronkariko Udalak eta Nafarroako Gobernuak osatzen dute). Entitate honek erronkariar famatuaren memoria bizirik jarraitzen laguntzen duten tenorearen hainbat eta hainbat objektu pertsonal, oroigarri eta trofeo bildu ditu museoan.
Ikusgai dagoen bilduman dauden objetuen artean Gaiarrek Lucrecia Borgia, La Favorita, Il Trovatore eta Rigoletto operetan erabilitako jantziak, ileordeak, osagarriak, koroak edo metalezko apaingarriak daude. Horretaz gain, museoak partikularrek egindako dohaintzei esker etengabe aberasten ari den eta Gaiarreren nahiz opera munduaren inguruko dokumentazio ugari gordetzen duen prentsa- artxibo garrantzitsua du.
Museoa milaka pertsonek bisitatzen dute urtero. Horien artean, izan zuen oihartzunagatik bereziki aipagarria, 1998ko abenduaren 6an Alfredo Kraus kanariar tenoreak egindako bisitaldia dago.

## Kanpo estekak

* Julian Gaiarre museo-etxearen webgunea (Gaztelaniaz)
* Datuak: Q25475965
# Julian Bergaretxe

Julian Bergaretxe Maritorena (Irun, 1893ko urtarrilaren 9a - Donostia, 1968ko urriaren 14a) gipuzkoar medikua izan zen, gastroenterologian aditua.

## Biografia

Lekarozen egin zituen lehen ikasketak. Madrilen ikasi zuen eta Billabonara itzuli ostean 1918ko gripe pandemiaren aurka borrokatu behar izan zuen. 1919. urtearen hastapenetan Donostian finkatu zen eta San Ignacio klinikan lan egiten hasi zen Luis Urrutia doktorearen aldamenean. Bere arloko lan asko argitaratu zituen.

## Erreferentziak

* ↑ Auñamendi
* Datuak: Q66830259
# Julian Bream

Julian Bream (Londres, 1933ko uztailaren 15a - Wiltshire, 2020ko abuztuaren 14a) gitarra- eta laute-jotzaile britainiarra izan zen.
Andrés Segoviarekin ikasi zuen bolada batez, eta Francisco Tárregaren estiloaren eraginpean jo izan zuen beti. 1961ean, Julian Bream Consort talde errenazentista sortu zuen. Britten, Henze, Tippett eta beste zenbait musikariren obrak sustatu eta interpretatu zituen, eta J. S. Bachen lauterako obra osoa grabatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q453583
* Multimedia: Julian Bream / Q453583
# Julian Etxeberria

Julian Etxeberria Orbea (Eibar, 1875eko urtarrilaren 9a - Eibar, Gipuzkoa, 1948ko ekainaren 8a), euskal enpresari eta irakaslea izan zen.

## Biografia

Eibarren familia ezaguneko semea zen: Bonifazio anaia STAR tailerreko sortzailea, Polonia arreba eskola-maistra...16 urte zituela merkataritza ikasketak amaitu eta Soraluzeko kanoi lantegian hasi zen. Gero Zornotzan eta G.A.C., (Garate, Anitua y compañía) lan egin zuen, Donostiako Victor Mendizabalen tailerrean lan egin eta campogiro pistola asmatu arte.
1909an Star pistola automatikoa patentatu eta, Jose Cruz Etxeberria aitari patentea eman ondoren, STAR, Bonifacio Echeverría S.A. lantegian ekoizten hasi ziren.
1912an jaioterriko Armeria Eskola sorberriko lehendabiziko zuzendari bilakatu zen. Bertan 25 urteegon zen, Gerra Zibilera arte, matematikak eta teknologiako klaseak emanez.

## Aitortzak

* Eibarko erdigunean, kale batek bere omenezko Julian Etxeberria izena darama

## Erreferentziak

* ↑ Auñamendi Eusko Entziklopedia. Julian Echeverria Orbea. .
* Datuak: Q9016597
# Itzulpenerako gerra

Itzulpenerako gerra (1667-1668) Espainia eta Frantziako gerra bat izan zen. Gerra Frantziak irabazi zuen. Luis XIV.ak atzerriko politikaren bitartez bere herrialdearen eta Europaren aurrean bere boterea berretsi nahi zuen. Bere barne etsaiak garaitu eta Pirinioetako Ituna Espainiarekin sinatu ondoren frogatu nahi zuen botere frantsesak berreskuratu eta Europako hegemoniaren alde egin zuela.
1664an sei mila gudarien armada bidali zuen enperadoreak Austriak turkiarren erasoa geldiarazteko. Baina ekintza hau bigarren mailakoak zen. Helburu nagusia Flandriara zuzenduta zegoen.
Eguzki Erregeak (Luis XIV.ak) aitzakia bat aprobetxatu zuen Herbehereak menderatzen saiatzeko. Frantziak errege frantsesaren emazte Maria Teresa infantaren herentzia eskubideei uko egin zion, dotea ez ordaintzeko. Luis XIV.aren aholkulariek argudiatu zuten Brabanteko antzinako legeek ezartzen zutela Espainiako Herbehereak oinordetzan transferitu behar zirela Filipe IV.a erregearen alabari, hau da, Maria Teresa, lehen ezkontzatik jaioa eta ez bigarrenaren semeari, hau da, Karlos II. erregeari. Baina Espainia ez zegoen Herbeherak ziren bere inperioaren zatiari amore emateko prest.
Erasoa ziurtatzeko, Frantziako erregeak Espainia diplomatikoki isolatzea lortu zuen, aliantzak egin baitzituen alemaniar printzeekin, Holandarekin eta baita kalte-ordainen truke Dunkerque itzuli zuen errege ingelesarekin ere. Turennek agindutako armada baten erasoa abiarazi zuen 1667. urteko udaberrian amaituz. Hego Flandriako gotorleku nagusiak haien eskuetan erori ziren. Condék, berriz, Franche-Comté eraso zuen. Espainiak ezin izan zion bere etsaiaren botere militarrari aurre egin. Katalunian, prestaketa militarrak egin behar ziren frantziar eraso baten beldurrez. Zentzu horretan, Puigcerdari eraso egin zioten.
Frantziako garaipenek bere aliatu diplomatikoak urduritzea lortu zuen. Holandarrek Aliantza Hirukoitza antolatu zuten ingelesekin eta suediarrekin Frantzia gelditzeko. Egoera berri honek, negoziazioak egitera behartu zioen Frantziako erregeari.
1668ko maiatzean bakea sinatu zen Aachenen. Frantziak Franche-Comté Espainiara itzuli behar izan zion, baina Lille, Tournai eta Charleroirekin geratu zen eta baita ere Frandriako beste hiri batzuk.
Bestalde, Luis XIV.ak Hispaniar Monarkiaren zati bat irabazten saiatzeko maniobrak egiten hasi zen Karlos II.aren zailtasun pertsonalak ezagutzen zituelako. Urte hartan hitzarmen sekretua sinatu zuen Austriako enperadorearekin Vienan, Europako espainiar jabetzak bien artean banatzeko eta bi botereen arteko liskarrak ekiditeko.
# Itzulpengintzaren Nazioarteko Eguna

Itzultzaileen Nazioarteko Eguna urtero irailaren 30ean ospatzen da, San Jeronimo egunarekin bat, hura jotzen baita itzultzaileen aitzindari eta zaindaritzat, Biblia latinera itzuli zuenez geroztik. Ospakizun hau, besteak beste Nazioarteko Itzultzaileen Federazioak (FIT) bultzatu du 1953az geroztik. 1991n, itzultzaileentzat ofizialki onartutako nazioarteko egun bat izatea proposatu zuen, mundu zabaleko itzultzaileen arteko elkartasuna adierazi eta itzulpengintzaren lanbidea sustatzearren munduko herrialde guztietan.
Geroztik, urterik urte irailaren 30eko ospakizuna indartuz joan da leku askotan, eta egokiera on bat izaten da globalizazioaren garaian berebiziko garrantzia duen baina isilekoa izan ohi den lanbide hori jendaurrean agertzeko.

## Kanpo estekak

* Datuak: Q1322436
* (Ingelesez) L. Katschikak FITek Italian, 1997an, egindako biltzarrean egindako mintzaldia
* (Ingelesez) Itzultzaileen Nazioarteko Egunari buruzko artikulua Prozwiki webgunean
# Juanin Bilbao

Juan Bilbao Mintegi, izengoitiz Juanin (Erandio, 1900eko irailaren 5a - ?), bizkaitar atleta eta futbolaria izan zen, atzelari moduan aritzen zena. Bi aldiz atera zen xabalina jaurtiketako Espainiako txapeldun, 1923an eta 1924an.

## Bizitza

Juan Bilbao Erandion jaio zen, 1900eko irailaren 16an. Oso gazterik hasi zen jokatzen Erandio Klubean, 1915 aldean, atzelari postuan. 1922-23 denboraldian, Iruñera joan baitzen lanera, Osasunako jokalari bilakatu zen. 1925eko urriaren 4an jokatu zuen lehenbiziko partida Espainiako selekzioarekin, Hungariaren kontra, Budapesteko Ferencváros estadioan. 1926an Athletic Clubek kontratatu zuen, eta bost denboraldi egin zituen bertan. 1929-30 denboraldian, Espainiako liga eta kopa irabazi zituen Bizkaiko taldearekin.
Atletismoan ere nabarmendu zen, 100 metroko lasterketan eta, batez ere, xabalina jaurtiketan. Bi aldiz nagusitu zen proba horretako Espainiako txapelketan, 1923an eta 1924an, eta bitan hobetu zuen estatuko errekorra: 43,61 1923an eta 45,72 1924an. 1925ean, Euskadiko marka berria ezarri zuen, 47,04 metroko jaurtiketa baten bitartez. 1941ean, Osasunako entrenatzailea izan zen.

## Ibilbidea

| Kluba | Urtea(k) |
| Erandio | 1915–1923 |
| Osasuna | 1923–1926 |
| Athletic Club | 1926–1930 |

## Oharrak

* ↑ 1925eko apirilaren 5ean, artean Osasunako jokalaria zela, Athletic-ekin aritu zen Boca Juniorsen aurka San Mamesen; Athletic 4 eta 2 gailendu zen.

## Erreferentziak

* 1 2 Juanín, el gran "back" ínternacional. Gran vida, 1925/11/1, 13-15. orrialdeak, hemerotecadigital.bne.es (Noiz kontsultatua: 2021-7-26).
* ↑ Juanín, primer internacional rojillo. Osasuna 1920, 2013/11/13, osasuna1920.com (Noiz kontsultatua: 2021-7-26).
* ↑ Juan Bilbao. athletic-club.eus (Noiz kontsultatua: 2021-7-26).
* ↑ Un campeón de España en jabalina futbolista; el defensa Juanín ganó dos títulos y ostentó el récord español. Noticias de Navarra, 2018/10/24, noticiasdenavarra.com (Noiz kontsultatua: 2021-7-26).

## Kanpo estekak

* Datuak: Q14593484
* Multimedia: Juanin Bilbao / Q14593484
# Juanita

Juanita silikato motako minerala da.

## Ezaugarriak

Juanita silikato mineralaren formula kimikoa hau da: ${\ce {Ca10Mg4Al2Si11O39 * 4H2O or near}}$. ]]ren arabera sortzen ditu kristalak.

## Erreferentziak

* 1 2 (Ingelesez) «Juanite: Mineral information, data and localities.» www.mindat.org (Noiz kontsultatua: 12-05-2019).
# Juanes

Juan Esteban Aristizábal Vásquez (Carolina del Príncipe, Antioquia, Kolonbia, 1972ko abuztuaren 9a ), Juanes ezizenez ezagunagoa, pop eta rock abeslari eta musikagile kolonbiarra da. Aitaren aldetik euskal jatorria du, konkretuki oiartzuarra zen aitaren familia. Oiartzungo Iturriotz auzoan dagoen 'Aristizabal' sagardotegia bere arbasoena zen.
Hamabost urte zituela Ekhymosis Heavy metal taldea sortu zuen. 1998an taldea utzi eta bere bakarlari karrera hasi zuen. 2000an Fíjate Bien debut albumarekin hiru Grammy latino irabazi zituen. Handik hona beste lau disko atera ditu eta 14 milioi ale baino gehiago saldu mundu osoan. Hamazazpi Grammy latino eta Grammy bat jaso ditu. XXI. mendeko abeslari latino arrakastatsuenetako bat da.
2009an Aldapeko euskal herri kantua grabatu zuen, Kepa Junkeraren Kalea diskoan.

## Diskografia

Ekhymosisekin
* 1988 - Nunca nada nuevo
* 1989 - Desde arriba es diferente
* 1991 - De rodillas
* 1992 - Niño gigante
* 1994 - Ciudad pacífico
* 1995 - Amor bilingüe
* 1996 - Unplugged
* 1997 - Ekhymosis
Bakarlari
* 2000 - Fíjate Bien
* 2002 - Un día normal
* 2004 - Mi sangre
* 2007 - La vida... es un ratico
* 2010 - P.A.R.C.E.
* 2014 - Loco de amor
* 2017 - Mis planes son amarte
* 2019 - Más futuro que pasado

## Erreferentziak

* ↑ Juanes canta en euskera junto a Kepa Junkera. 2009ko azaroaren 29a. Diariovasco.com
* ↑ Berria.info: Juanes kolonbiarra BECen izango da gaur gauean
* ↑ (Ingelesez) Allmusic.com: Juanesen biografia
* ↑ Hiru.com: "Kalea", Kepa Junkeraren azken lana

## Kanpo estekak

* (Gaztelaniaz) Webgune ofiziala
* (Ingelesez) Juanes to Twitter in Cuba Despite Exiles By Alfredo Prieto, Havana Times, August 26, 2009
* (Gaztelaniaz) Official Universal Music Latino Website
* (Gaztelaniaz) Mi Sangre Foundation website
* (Ingelesez) Music Rooms: Elkarrizketa Juanesekin
* Datuak: Q43189
* Multimedia: Juanes / Q43189
# Juangodoyita

Juangodoyita karbonato motako minerala da.

## Ezaugarriak

Juangodoyita karbonato mineralaren formula kimikoa hau da: ${\ce {Na2Cu(CO3)2}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Juangodoyite: Mineral information, data and localities.» www.mindat.org (Noiz kontsultatua: 12-05-2019).
# Juanfran Torres

Juan Francisco Torres Belén, ezagunagoa Juanfrán goitizenez, (Crevillente, Alacant, 1985eko urtarrilaren 9a) futbol-erdilaria da. Estatistika ofizialen arabera, 1,80 m. luzera du eta 69 kg. pisatzen du.
Real Madrileko harrobian azia, Real Madrid Castillan urte batzuk eman zituen eta lehen taldera igo zuten, bertan ez zuen jokatzeko aukerarik izan eta 05-06 denboraldia Espanyolen eman zuen Real Madrilek utzita. Espanyolekin Errege Kopa bat irabazi zuen eta denborali honetan Osasunara joan zen jokatzera. 148 partida jokatu zituen Atlético de Madridera joan zen arte.

## Kirol ibilbidea

* 2002-2005 Real Madril Castilla
* 2004-2005 Real Madril
* 2005-2006 Espanyol
* 2006-2011 Osasuna
* 2011-egun Atlético de Madrid

## Kanpo estekak

* Datuak: Q210914
* Multimedia: Juanfran Torres / Q210914
# Juliette and The Licks

Juliette and The Licks Juliette Lewis aktoreak gidatutako rock musika talde estatubatuarra izan zen.
Taldea 2003an sortu zen Lewis taldeko abeslariaren eta Todd Morse eta Kemble Walters gitarra-jotzaileen eskutik.
Azken diskoa kaleratu baino lehen, Dave Grohlek, Nirvana taldeko kide ohiak eta Foo Fighters taldeko kideak, Juliette and The Lickseskin abesti batzuk grabatuko zituela jakin zen.
Taldearen abesti ezagunenetakoak "You're Speaking My Language" edo "Got Love To Kill" dira, Erresuma Batuko gehien saldutako singleen zerrendan 35. eta 56. postuak lortu baitzituzten.
Taldeak Gasteizko (Araba) Azkena Rock Festival 2005 eta Bilboko (Bizkaia) Bilbao Live Festival 2007 musika jaialdietan jo zuen.

## Diskografia

* 2004 ...Like A Bolt Of Lightning
* 2005 You're Speaking My Language
* 2006 Four on the Floor
* 2009 Terra Incognita

## Kanpo estekak

* (Ingelesez) Webgune ofiziala
* Datuak: Q981129
* Multimedia: Juliette and the Licks / Q981129